
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 119 (1) 

Όροι υγειονομικού ελέγχου που διέπουν τις συναλλαγές 
μεταξύ της Ελλάδος και των άλλων κρατών μελώντων 
Ευρωπαϊκών Κοινοτήτων και τις εισαγωγές από τρίτες 
χώρες νωπών κρεάτων πουλερικών, σε συμμόρφωση 
προς τις οδηγίες 91/494/ ΕΟΚ , 92/116/ ΕΟΚ (αρθ. 2 
παρ. 4) και 93/121/ ΕΟΚ του Συμβουλίου. 
Τροποποίηση διατάξεων του προεδρικού διατάγμα¬ 
τος 56/1995 (Α'45) και 11/1995 (Α' 5), σε συμμόρφωση 
προς τις Οδηγίες 92/118/ ΕΟΚ και 94/71/ ΕΟΚ του 
Συμβουλίου 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις: 

α) του άρθρου 1 παρ. 1 , 2, 3 και 4 του ν. 1338/1983 
«Εφαρμογή του κοινοτικού δικαίου» {Α' 34), όπως έχει 
τροποποιηθεί με το άρθρο 6 του ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητος Άνθρακος και 
Χάλυβος και του Οργανισμού Εφοδιασμού ΕΥΡΑΤΟΜ»(Α' 
70). και του άρθρου 3 του ν. 1338/1983, όπως ανπκατα- 
στάθηκε από το άρθρο 65 του ν. 1892/1990 (Α' 101). 

β) του άρθρου 20 παρ.4του ν. 248/1914 «περί οργανώ- 
σεως της Ζωοτεχνικής και Κτηνιατρικής Υπηρεσίας» (Α' 
110), όπως αυτό προστέθηκε με το άρθρο μόνο του α. ν. 
της 23.1.1936 (Α' 47). 

γ) του άρθρου 29 Α του ν. 1558/1985 «Κυβέρνηση και 
Κυβερνητικά όργανα» (Α' 137) όπως το άρθρο αυτό προ- 
στέθη κε με το άρθρο 27 το υ ν. 2081 /1992 (Α' 154). 

2. Την Α.Π. 358731/15.10.1996 Απόφαση του 
Πρωθυπουργού και του Υπουργού Γεωργίας “Ανάθεση 
αρμοδιοτήτων στους Υφυπουργούς Γεωργίας Δημήτριο 
Σωτηρλή και Βασίλειο Γερανίδη" (Β' 939). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του 
Κρατικού Προϋπολογισμού. 

4. Την 145/1996 γνωμοδότηση του Συμβουλίου 
Επικράτειας μετά από πρόταση του Υπουργού Εθνικής 


Οικονομίας καιτου Υφυπουργού Γεωργίας, αποφασίζου¬ 
με: 

Άρθρο 1 
Σκοπός 

(άρθρα 1 οδηγίας 91/494/ ΕΟΚ, 8 οδηγίας 92/118/ ΕΟΚ, 
1 οδηγίας 94/71/ ΕΟΚ και 2 παρ 4 οδηγίας 92/116/ 
ΕΟΚ) 

Το παρόν διάταγμα καθορίζει τις συνθήκες υγειονομι¬ 
κού ελέγχου, που διέπουν το εμπόριο μεταξύ της 
Ελλάδος καιτων άλλων κρατών της Ευρωπαϊκής Ένωσης 
και τις εισαγωγές από τρίτες χώρες νωπού κρέατος που¬ 
λερικών και τροποποιεί και συμπληρώνει διατάξεις των 
προεδρικών διαταγμάτων 56/1995 (Α' 45) και 11/1995 (Α' 
5), σε συμμόρφωση προς τις Οδηγίες: 

α) 91/494/ ΕΟΚτου Συμβουλίου της 26ης Ιουνίου1991 
«σχετικά με τους όρους υγειονομικού ελέγχου που διέ¬ 
πουν τις ενδοκοινοτικές συναλλαγές και τις εισαγωγές 
νωπών κρεάτων πουλερικών από τρίτες χώρες» 
(Ε,Ε.Αρ.1.268 της 24.9.1991, σελ.35), όπως τροποποιή¬ 
θηκε από τις Οδηγίες : 92/116/ ΕΟΚ (άρθρο 2 παρ.4) του 
Συμβουλίου της 17ης Δεκεμβρίου 1992 «για την τροπο¬ 
ποίηση και ενημέρωση της οδηγίας 71/118/ ΕΟΚ περί υ¬ 
γειονομικών προβλημάτων στον τομέα των συναλλαγών 
νωπού κρέατος πουλερικών» (Ε.Ε.Αρ.1.62 της 15.3.93, 
σελ.1), 93/121/ ΕΟΚτου Συμβουλίου «γιατηντροποποίη- 
ση της οδηγίας 91/494/ΕΟΚ σχετικά με τους όρους υγει¬ 
ονομικού ελέγχου ...» (Ε.Ε.αρ.Ι_.340 της 31.12.93, 
σελ.39), 

β) Το άρθρο 8 του Κεφ. II της 92/118/ ΕΟΚ του 
Συμβουλίου της 17ης Δεκεμβρίου 1992 «για τον καθορι¬ 
σμό των όρων υγειονομικού ελέγχου καθώς καιτων υγει¬ 
ονομικών όρωνπου διέπουντο εμπόριο και τις εισαγωγές 
στην Κοινότητα προϊόντων που δεν υπόκεινται, όσον αφο¬ 
ρά τους προαναφερόμένους όρους, στις ειδικές κοινοτι¬ 
κές ρυθμίσεις που αναφέρονται στο κεφάλαιο I του πα¬ 
ραρτήματος Α της οδηγίας 89/662/ ΕΟΚ και, όσον αφορά 
τους παθογόνους παράγοντες, της οδηγίας 90/425/ ΕΟΚ 
(Ε.Ε. αρ.Ε.62της 15.03.1993 σελ. 52), 
γ) 92/118/ ΕΟΚτου Συμβουλίου της 17ης Δεκεμβρίου 
1992 (ΕΕαρ 162), 

δ) 94/71/ ΕΟΚ του Συμβουλίου της 13ης Δεκεμβρίου 
1994 «για την τροποποίηση της οδηγίας 92/46/ΕΟΚ για τη 
θέσπιση των υγειονομικών κανόνων γιατηνπαραγωγή και 
την εμπορία νωπού γάλακτος, θερμικά επεξεργασμένου 
γάλακτος και προϊόντων με βάση το γάλα» (Ε.Ε. αρ. Ι_.368 
της 31.12.1994 σελ. 33) και 

ε) 92/116/ ΕΟΚ του Συμβουλίου "για την τροποποίηση 
και την ενημέρωση της οδηγίας 71/118/ ΕΟΚ περί υγειο¬ 
νομικών προβλημάτων στον τομέα των συναλλαγών νω¬ 
πού κρέατος πουλερικών." (άρθρο 2. παράγραφος 4, Ε.Ε. 
αρ. Ε62της 15.03.1993, σελ. 1). 

ΜΕΡΟΣ Α' 

Αρθρο 2 
Ορισμοί 

(άρθρο 2 οδηγίας 91/494/ΕΟΚ) 

Για την εφαρμογή του παρόντος διατάγματος ισχύουν 
οι ορισμοί του άρθρου 2 του προεδρικού διατάγματος 
211/1992 (Α' 100) και ιδίως οι ορισμοί των πουλερικών. 
Επιπλέον νοείται ως : 

α) «κρέας» : άλατα μέρη των πουλερικών, που είναι κα¬ 
τάλληλα προς ανθρώπινη κατανάλωση. 

β) «νωπό κρέας»: το κρέας, συμπεριλαμβανομένου του 
κρέατος που είναι συσκευασμένο σε κενό ή υπό ελεγχό¬ 
μενη ατμόσφαιρα, το οποίο δεν έχει υποβληθεί, με σκοπό 
την διατήρησή του, σε άλλη επεξεργασία πληντης απλής 

ψύξης 

ΚΕΦΑΛΑΙΟ I 

Κανόνες για το εμπόριο μεταξύ της Ελλάδος και 
των άλλων κρατών μελών των Ευρωπαϊκών 
Κοινοτήτων (Ε. Κ.) 

Αρθρο 3 

(άρθρο 3 οδηγίας 91/494/ ΕΟΚ όπως τροποποιήθηκε 
από το άρθρο 2, παράγραφος 4α της οδηγίας 92/116 
και από το άρθρο 1 της οδηγίας 93/121/ ΕΟΚ) 

Α. Επιτρέπεται η εμπορία στη χώρα ή η αποστολή σε άλ¬ 
λο κράτος μέλος των Ε.Κ. νωπού κρέατος μόνον εφόσον 
έχει ληφθεί από πουλερικά τα οποία: 

1) έχουν παραμείνει από την εκκόλαψή τους στο έδα¬ 
φος της Κοινότητας ή έχουν εισαχθεί από τρίτες χώρες 
σύμφωνα με τις απαιτήσεις του Κεφαλαίου III του προε¬ 
δρικού διατάγματος 211/1992 (Α' 100). Το κρέας πουλε¬ 
ρικών που προορίζεται για τη χώρα ή περιοχή αυτής ή άλ¬ 
λο κράτος μέλος η περιοχή αυτού, το καθεστώς των ο¬ 
ποίων έχει αναγνωρισθεί σύμφωνα με το άρθρο 12 
παράγραφος 2 του προεδρικού διατάγματος 211/1992 
(Α' 100), πρέπει να προέρχεται από πουλερικά που δεν έ¬ 
χουν εμβολιασθεί με τη βοήθεια ζωντανού εμβολίου κατά 
της ψευδοπανωλους των πτηνών εντός των τριάντα ημε¬ 
ρών που προηγούνται της σφαγής. 

2) προέρχονται από εκμετάλλευση, η οποία δεν ευρί- 
σκεται εντός ζώνης η οποία υπόκειται σε περιοριστικά μέ¬ 
τρα για λόγους υγειονομικού ελέγχου, συμπεριλαμβανο¬ 
μένων των ελέγχωντου κρέατος πουλερικών σύμφωνα με 
την κτηνιατρική νομοθεσία, λόγω της εμφάνισης εστίας α¬ 
σθένειας που μπορεί να προσβάλει τα πουλερικά. 

3) κατά τη μεταφορά τους προς το σφαγείο, δεν έχουν 
έλθει οε επαφή με πτηνά μολυσμένα από τη γρίπη ή την 
ψευδοπανώλητων πτηνών. Η μεταφορά αυτή απαγορεύ¬ 
εται δια μέσου ζώνης η οποία έχει κηρυχθεί ως μολυσμέ- 


νη απάτη γρίπη ήτην ψευδοπανώλη των πτηνών, εκτός αν 
πραγματοποιείται δια μέσου της ζώνης αυτής από τους 
μεγάλους οδικούς ή σιδηροδρομικούς άξονες, 

4) έχουν σφαγεί σε σφαγεία στα οποία, κατά τη στιγμή 
της σφαγής τους, δεν έχει διαπιστωθεί κανένα κρούσμα 
γρίπης ή ψευδοπανωλους των πτηνών, 

Απαγορεύεται η εμπορία του νωπού κρέατος, για το ο¬ 
ποίο υπάρχει η υποψία ότι μολύνθηκε στο σφαγείο, στο 
εργαστήριο κοπής, στην αποθήκη, ή κατά τη μεταφορά. 

5) φέρουν σήμα σύμφωνα με τα άρθρα 4 και 5 του πα¬ 
ρόντος διατάγματος, 

6) συνοδεύονται από το υγειονομικό πιστοποιητικό που 
περιλαμβάνεται στο παράρτημα, εφόσον προορίζονται 
για ένα κράτος μέλος, ή μία περιφέρεια της χώρας ή του 
κράτους μέλους που έχει αναγνωρισθεί ως απαλλαγμένο 
ψευδοπανωλους των πτηνών, ή για ένα κράτος μέλος κα¬ 
τόπιν διαμετακόμισης μέσω τρίτης χώρας. 

Β. Το παρόν Κεφάλαιο δεν θίγει τις διατάξεις που διέ- 
πουντο κρέας: 

- που περιέχεται στις προσωπικές αποσκευές ταξιδιω¬ 
τών και προορίζεται για την προσωπική τους κατανάλω¬ 
ση, 

- αποτελεί αντικείμενο μικρών αποστολών προς ιδιώ¬ 
τες, εφόσον δεν πρόκειται για αποστολές εμπορικού χα¬ 
ρακτήρα, 

- που βρίσκεται σε μεταφορικά μέσα που εκτελούν διε¬ 
θνή δρομολόγια καιπροορίζεται γιατη διατροφή του προ¬ 
σωπικού και των επιβατών. 

Αρθρο 4 

(άρθρο 4 οδηγίας 91/494/ ΕΟΚ) 

Σήμα καταλληλότητας 

Το νωπό κρέας πουλερικών, το οποίο διέπεται από το 
παρόν διάταγμα, πρέπει να φέρει το σήμα καταλληλότη¬ 
τας, που προβλέπετσι στο άρθρο 3 παράγραφος 1 περί¬ 
πτωση Α στοιχείο ε) του προεδρικού διατάγματος 
291/1996 (Α' 201), εφόσον ανταποκρίνεται στις απαιτή¬ 
σεις του άρθρου 3 παρ. 1 του παρόντος διατάγματος και 
προέρχεται από ζώα σφαγέντα με τις προϋποθέσεις υγι¬ 
εινής που ορίζει το προεδρικό διάταγμα 291/1996 (Α' 
201 ). 

Άρθρο 5 

(άρθρο 5 οδηγίας 91/494/ ΕΟΚ όπως αντικαταστάθηκε 
από το άρθρο 1 της οδηγίας 93/121/ ΕΟΚ) 
Παρεκκλίσεις 

1. Κατά παρέκκλιση του άρθρου 4 του παρόντος δια¬ 
τάγματος και εφόσον δεν προορίζεται για το εμπόριο ε¬ 
ντός της Ευρωπαϊκής Κοινότητας ως νωπό κρέας, το νω¬ 
πό κρέας που δεν ανταποκρίνεται στις διατάξεις του άρ¬ 
θρου 3 μέρος Α παράγρ. 2 και 3 και παρ.4 πρώτο εδάφιο, 
επιτρέπεται να φέρει σήμα σύμφωνα με το άρθρο 3 παρ. I 
σημείο Α) στοιχείο ε) του προεδρικού διατάγματος 
291/1996 (Α' 201), υπάτην προϋπόθεση, ότι το σήμα που 
προβλέπεται από τη διάταξη αυτή : 

α) είτε επικαλύπτεται αμέσως από άλλο σήμα κατά τρό¬ 
πο ώστε, το σήμα καταλληλότητας που προβλέπεται στα 
στοιχεία α) και β) σημείο 66 του Κεφαλαίου XII του πα¬ 
ραρτήματος Ιτου προεδρικού διατάγματος 291/1996. να 
καλύπτεται από ένα σταυρό, ο οποίος αποτελείται από 
δύο κάθετα ευθύγραμμα τμήματα και ο οποίος τίθεται λο- 

ξά, ούτως ώστε το κέντρο του να συμπίπτει με το κέντρο 
του σήματος της σφραγίδας ενώ οι ενδείξειςτης σφραγί¬ 
δας παραμένουν ευανάγνωστες. 

β) είτε αντικαθίσταται αμέσως από ένα ενιαίο ειδικό σή¬ 
μα που αποτελείται από το σήμα καταλληλότητας που ο¬ 
ρίζεται οτα στοιχεία α) και β) του σημείου 66 του 
Κεφαλαίου XII του παραρτήματος I του προεδρικού δια¬ 
τάγματος 291/1996 (Α' 201), επικαλυμμένο, όπως αναφέ- 
ρεται υπό στοιχείο α) της παρούσης παραγράφου. 

Για την κατοχή και τη χρήση των οργάνων σήμανσης, ε¬ 
φαρμόζονται κατ' αναλογία οι διατάξεις της παραγράφου 
1 του Κεφαλαίου XII του παραρτήματος ί του προεδρικού 
διατάγματος 291/1996 (Α' 201). 

2. Το κρέας που αναφέρεται στην παράγραφο 1 πρέπει 
να λαμβάνεται, να τεμαχίζεται, να μεταφέρεται ή να απο¬ 
θηκεύεται σε διαφορετικό χώρο ή χρόνο από το κρέας, 
που προορίζεται για το ενδοκοινοτικό εμπόριο νωπού 
κρέατος, πρέπει δε να χρησιμοποιείται κατά τέτοιο τρόπο 
ώστε να αποφεύγεται η εισαγωγή του στα προϊόντα με βά¬ 
ση το κρέας που προορίζονται για το ενδοκοινοτικό εμπό¬ 
ριο, εκτός αν έχει υποβληθεί σε επεξεργασία, σύμφωνα 
με το άρθρο 4 παράγραφος 1 του προεδρικού διατάγμα¬ 
τος 485/1985 (Α 175), όπως τροποποιήθηκε με το προε¬ 
δρικό διάταγμα 371 /1989 (Α' 165). 

3. Κατά παρέκκλιση των παραγράφων 1 και 2 και σε πε¬ 
ρίπτωση επιζώοτίας της ψευδοπανώλους των πτηνών, το 
νωπό κρέας πουλερικών μπορεί να φέρει, σύμφωνα με το 
άρθρο 3 παράγραφος Α περίπτ. ε) του προεδρικού δια¬ 
τάγματος 291/1996 (Α' 201), το σήμα καταλληλότητας 
που καθορίζεται στο παράρτημα I Κεφαλαίο XII σημείο 66, 
στοιχεία α) και β) του προεδρικού διατάγματος 291/1996 
(Α' 201), εφόσον το κρέας αυτό προέρχεται από πουλερι¬ 
κά : 

α) που προέρχονται από εκμετάλλευση ευρισκόμενη 
στη ζώνη επίβλεψης που καθορίζεται στο άρθρο 9 παρά¬ 
γραφος 1 του προεδρικού διατάγματος 141/1996 (Α' 
108), με εξαίρεση τη ζώνη προστασίας που καθορίζεται 
στο άρθρο 9 παράγραφος 1 του προεδρικού διατάγμα¬ 
τος. 141/1996 (Α' 108), και για την οποία, κατόπιν επιδη- 
μιολογικής εξέτασης, δεν διαπιστώθηκε καμία επαφή με 
τη μολυσμένη εκμετάλλευση, 
β) τα οποία προέρχονται από σμήνος, επί του οποίου έ¬ 
χει πραγματοποιηθεί δειγματοληπτική και αντιπροσω¬ 
πευτική επιδημιολογική εξέταση πέντε ημέρες πριν από 
την αναχώρησή του με αρνητικό αποτέλεσμα. Η δειγμα¬ 
τοληψία πρέπει να έχει γίνει από κτηνίατρο που έχει ορί¬ 
σει η νομαρχιακού επιπέδου κτηνιατρική αρχή, 
γ) που προέρχονται από εκμετάλλευση στην οποία, με¬ 
τά από κλινική εξέταση από κτηνίατρο που ορίζεται από 
τις νομαρχιακού επιπέδου κτηνιατρικές αρχές, δεν έχει 
διαπιστωθεί καμία ένδειξη ούτε κάποιο κλινικό σύμπτωμα 
που θα μπορούσε να υποδηλώνει την παρουσία ψευδο¬ 
πανώλους των πτηνών. Αυτή η εξέταση πρέπει να έχει 
πραγματοποιηθεί εντός 24 ωρών πριν από την αναχώρη¬ 
ση των πουλερικών, 

δ) τα οποία, με την επιφύλαξη των διατάξεων του άρ¬ 
θρου 3 μέρος Α σημείο 3), μεταφέρονται κατ’ ευθείαν από 
την εκμετάλλευση προέλευσης στο σφαγείο. Τα χρησιμο¬ 
ποιούμενα μέσα μεταφοράς πρέπει να σφραγίζονται από 
τον επίσημο κτηνίατρο και να καθαρίζονται και να απολυ- 
μαίνονται πριν και μετά από κάθε μεταφορά, 
ε) τα οποία εξετάζονται στο σφαγείο, τη στιγμή της επι¬ 


θεώρησης πριν ή μετά τη σφαγή, με σκοπό τον εντοπισμό 
συμπτωμάτων της ψευδοπανώλους των πτηνών. 

Η αρμόδια Κεντρική Διεύθυνση Κτηνιατρικής του 
Υπουργείου Γεωργίας που κάνει χρήση των διατάξεων 
αυτών ενημερώνειτα άλλα κράτη μέλη και την Επιτροπή, 
μέσω της Μόνιμης Κτηνιατρικής Επιτροπής, για τα λη- 
φθέντα μέτρα. 

Άρθρο 6 

(άρθρο 6 οδηγίας 91/494/ΕΟΚ) 

Κτηνιατρικοί έλεγχοι και επιθεωρήσεις 

Οι διατάξεις του προεδρικού διατάγματος 420/1993 (Α' 
179) Μέρος Α' εφαρμόζονται ιδίως όσον αφορά τη διορ¬ 
γάνωση των ελεγχων που πρέπει να διενεργούνται, τη συ¬ 
νέχεια που πρέπει να δίνεται στους ελέγχους αυτούς και 
τα μέτρα διασφάλισης που πρέπει να εφαρμόζονται. 

Άρθρο 7 

(άρθρο 7 οδηγίας 91/494/ΕΟΚ) 

Ελεγχος κοινοτικών εμπειρογνωμόνων 

Όταν διενεργείται έλεγχος από τους εμπειρογνώμονες 
κτηνιάτρους της Επιτροπής των Ευρωπαϊκών 
Κοινοτήτων, οι Κτηνιατρικές Υπηρεσίες της Νομαρχιακής 
Αυτοδιοίκησης συνεργάζονται και παρέχουν κάθε ανα¬ 
γκαία βοήθεια προς τους εν λόγω εμπειρογνώμονες για 
την εκπλήρωση της αποστολής τους. 

ΚΕΦΑΛΑΙΟ II 

Κανόνες για τις εισαγωγές από τρίτες χώρες 

Αρθρο 8 

(άρθρο 8 οδηγίας 91/494/ ΕΟΚ) 

1. Το νωπό κρέας που εισάγεται στη χώρα, πρέπει να α- 
νταποκρίνεται στις προϋποθέσεις των άρθρων 9 και 10 
του παρόντος διατάγματος. 

2. Το παρόν κεφάλαιο δεν εφαρμόζεται: 

α) στο κρέας που περιέχεται στις προσωπικές απο¬ 
σκευές των ταξιδιωτών και προορίζεται για την προσωπι¬ 
κή τους κατανάλωση, εφόσον η μεταφερόμενη ποσότητα 
δεν υπερβαίνειτο 1 χιλιόγραμμο και εφόσον οι ταξιδιώτες 
έρχονται από τρίτη χώρα ή τμήμα τρίτης χώρας που ανα- 
φέρεται στον κατάλογο, ο οποίος καταρτίζεται από την 
Επιτροπή των Ευρωπαϊκών Κοινοτήτων (Ε.Κ.) και από την 
οποία δεν απαγορεύεται η εισαγωγή, σύμφωνα με τη δια¬ 
δικασία του άρθρου 14 της Οδηγίας 91/494/ ΕΟΚ, 

β) στο κρέας που αποτελεί αντικείμενο μικρών αποστο- 
λώνπρος ιδιώτες, εφόσον δενπρόκειται για αποστολές ε¬ 
μπορικού χαρακτήρα και η αποστελλόμενη ποσότητα δεν 
υπερβαίνειτο 1 χιλιόγραμμο και εφόοοντο κρέας προέρ¬ 
χεται από τρίτη χώρα ή απο τμήμα τρίτης χώρας που ανα- 
φέρεται στον κατάλογο, ο οποίος καταρτίζεται από την 
Επιτροπή των Ευοωπάικών Κοινοτήτων (Ε.Κ.) και απάτην 
οποία δεν απαγορεύεται η εισαγωγή, σύμφωνα με τη δια¬ 
δικασία του άρθρου 14 της Οδηγίας 91 -494/ ΕΟΚ, 

γ) στο κρέας που ευρίσκεταί επί μεταφορικών μέσων 
που εκτελούν διεθνή δρομολόγια και προορίζεται για τη 
διατροφή του προσωπικού και των επιβατών. 

Το κρέας αυτό και τα υπολείμματα μαγειρείου που προ¬ 
έρχονται από αυτό, πρέπει να καταστρέφονται μετά την 
εκφόρτωσή τους. Η καταστροφή αυτή είναι δυνατόν να 
μηνπραγματοποιείται εάν το κρέας μεταφορτώνεται από 
το μεταφορικό αυτό μέσο σε άλλο, είτε απευθείας, είτε α¬ 
φού τεθεί προσωρινούς υπο τελωνειακό καθεστώς. 





4258 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 9 

{άρθρο 9 οδηγίας 91/494/ ΕΟΚ) 

Το νωπό κρέας πρέπει να προέρχεται από τρίτες χώρες 
ή τμήματα τρίτων χωρών που αναφέρονται σε κατάλογο ο 
οποίος καταρτίζεται σύμφωνα με την κοινοτική διαδικα¬ 
σία στα πλαίσια της Μόνιμης Κτηνιατρικής Επιτροπής του 
άρθρου 17 της Οδηγίας 91/494/ ΕΟΚ. 

Άρθρο 10 

(άρθρο 10 οδηγίας 91/494/ ΕΟΚ όπως αντικαταστάθηκε 
από το άρθρο 1 της οδηγίας 93/121/ ΕΟΚ) 

Το νωπό κρέας πουλερικών πρέπει να προέρχεται από 
Χώρες: 

α) όπου η γρίπη των ορνίθων και η ψευδοπανωλη των 
πτηνών είναι, βάσει διεθνών κανόνων, ασθένειες υποχρε¬ 
ωτικής δήλωσης σε ολόκληρη τη χώρα, 
β) απαλλαγμένες από τη γρίπη των ορνίθων και τη ψευ- 
δοπανώλη των πτηνών, ή 

οι οποίες, παρόλο που δεν είναι απαλλαγμένες από τις 
ασθένειες αυτές, τις καταπολεμούν με μέτρα τουλάχι¬ 
στον ισοδύναμα με αυτα των προεδρικών διαταγμάτων 
31/1995 (Α' 25) και .141/1996 (Α 108) αντίστοιχα. 

Άρθρο 11 

(άρθρο 11 οδηγίας 91/494/ ΕΟΚ) 

Το νωπό κρέας πρέπει: 

α) να ανταποκρίνεται προς τις προϋποθέσεις υγειονομι¬ 
κού ελέγχου που θεσπίζονται με την Κοινοτική διαδικασία 
του άρθρου 17 της Οδηγίας 91/494/ ΕΟΚ. Οι προϋποθέ¬ 
σεις αυτές μπορούν να διαφέρουν, ανάλογα με το είδος 
του ζώου, 

β) να προέρχεται από σμήνη, τα οποία, πριν την απο¬ 
στολή, έχουν διαμείνει, χωρίς διακοπή, στην τρίτη χώρα ή 
τμήμα της τρίτης χώρας επί διάστημα που καθορίζεται με 
τη διαδικασία του άρθρου 17 της Οδηγίας 91/494/ ΕΟΚ. 

Η βάση αναφοράς που χρησιμοποιείται για τον καθορι¬ 
σμό των συνθηκών υγειονομικού ελέγχου είναι οι διατά¬ 
ξεις του κεφαλαίου II και των αντίστοιχων παραρτημάτων 
του προεδρικού διατάγματος 211/1992 (Α 100). 

Αρθρο 12 

(άρθρο 12 οδηγίας 91/494/ ΕΟΚ) 

Υγειονομικό πιστοποιητικό 

Το νωπό κρέας πουλερικών πρέπει να συνοδεύεται από 
πιστοποιητικό το οποίο εκδίδεται από επίσημο κτηνίατρο 
της τρίτης χώρας εξαγωγής. 

Τ ο πιστοποιητικό πρέπει: 

α) να χορηγείται την ημέρα της φόρτωσης για αποστο¬ 
λή προς τη χώρα προορισμού, 
β) να συντασοεται στην ελληνική γλώσσα, στη γλώσσα 
της χώρας προορισμού και σε μία γλώσσα της χώρας, ό¬ 
που διενεργείται ο έλεγχος κατά την εισαγωγή, 
γ) να συνοδεύει την αποστολή στο πρωτότυπο, 
δ) να βεβαιώνει ότι το εν λόγω νωπό κρέας ανταποκρί- 
νεται στις προϋποθέσεις για τις εισαγωγές από τρίτη χώ¬ 
ρα, 

ε) να αποτελείται από ένα μόνο φύλλο, 
στ) να προορίζεται για ένα μόνο αποδέκτη. 

Το υπόδειγμα πρέπει να είναι σύμφωνο προς το υπό¬ 
δειγμα που καταρτίζεται σύμφωνα με την κοινοτική διαδι¬ 
κασία στα πλαίσια της Μόνιμης Κτηνιατρικής Επιτροπής 
του άρθρου 18 της Οδηγίας 91/494/ ΕΟΚ. 


Άρθρο 13 

(άρθρο 15 οδηγίας 91/494/ ΕΟΚ) 

Οι κανόνες και οι γενικές αρχές που εφαρμόζονται κατά 
τη διεξαγωγή των ελέγχων στις τρίτες χώρες ή κατά τους 
ελέγχους του κρέατος πουλερικών εισαγόμενου από τρί¬ 
τες χώρες, καθώς και τα μέτρα διασφάλισης, που πρέπει 
να ληφθούν, ορίζονται στοπροεδρικό διάταγμα 420/1993 
(Α' 179) Μέρος Γ. 

Άρθρο 14 

(άρθρο 16 οδηγίας 91/494/ΕΟΚ) 

1. Το καθεστώς που διέπει τις εισαγωγές κρέατος που¬ 
λερικών από τρίτες χώρες δεν πρέπει να είναι ευνοϊκότε¬ 
ρο από το καθεστώς που διέπει το εμπόριο μεταξύ της 
Ελλάδος και των άλλων κρατών μελοιν των Ευρωπαϊκών 
Κοινοτήτων (Ε.Κ.), σύμφωνα με το προεδρικό διάταγμα 
291/1996 (Α' 201) και τις απαιτήσεις του άρθρου 7 του 
προεδρικού διατάγματος 420/1993 (Α' 179) Μέρος Α'. 

2. Για την ομοιόμορφη εφαρμογή των ανωτέρω διατά¬ 
ξεων διενεργούνται επιτόπιοι έλεγχοι από εμπειρογνώμο¬ 
νες κτηνιάτ ρους των κρατών μελών και της Επιτροπής. Οι 
εθνικοί εμπειρογνώμονες προτείνονται από την αρμόδια 
κτηνιατρική υπηρεσία του Υπουργείου Γεωργίας και ορί¬ 
ζονται απάτην Επιτροπή. 

3. Η αρμόδια Κεντρική Διεύθυνση Κτηνιατρικής 
Δημόσιας Υγείας του Υπουργείου Γεωργίας μπορεί να 
διενεργεί επιθεωρήσεις, σύμφωνα με την υφιστάμενη νο¬ 
μοθεσία στις εγκαταστάσεις τρίτων χωρών, οι οποίες δεν 
έχουν επιθεωρηθεί με την κοινοτική διαδικασία. 

Άρθρο 15 
ΠΑΡΑΡΤΗΜΑ 

(Παράρτημα οδηγίας 91/494/ ΕΟΚ όπως αντικαταστά- 
θηκε από το άρθρο 2 παράγρ. 4 β της οδηγίας 92/116/ 
ΕΟΚ) 

ΥΠΟΔΕΙΓΜΑ: 

ΠΙΣΤΟΠΟΙΗΤΙΚΟ ΥΓΕΙΟΝΟΜΙΚΟΥ ΕΛΕΓΧΟΥ 
για το νωπό κρέας πουλερικών (1) 

Αριθ.(2). 

Τ όπος αποστολής:. 

Υπουργείο:. 

Υπηρεσία:. 

Σχετ. (2):. 

I. Αναγνωριστικά στοιχεία 

Κρέας:. 

(είδος ζώου) 

Είδος τεμαχίων:. 

Είδος συσκευασίας:. 

Αριθμός τεμαχίων ή μονάδων συσκευασίας ;. 

Μήνας (ες) και έτος (η) κατάψυξης:. 

Καθαρό βάρος:. 

II. Προέλευση του κρέατος 

Διεύθυνση και αριθμός κτηνιατρικής έγκρισης του ή των 
εγκεκριμένων σφαγείων:. 


Διεύθυνση και αριθμός κτηνιατρικής έγκρισης του ή των 
εγκεκριμένωνεργαστηρίωντεμαχισμού:. 


Διεύθυνση και αριθμός κτηνιατρικής έγκρισης της ή των 
εγκεκριμένων ψυκτικών αποθηκών:. 


III. Προορισμός του κρέατος 

Το κρέας αποστέλλεται από. 

(τόπος αποστολής) 
σε. 

(χώρα και τόπος προορισμού) 

με το ακόλουθο μεταφορικό μέσο (3):. 

Όνομα και διεύθυνση του αποστολέα:. 

Όνομα και διεύθυνση του παραλήπτη :. 


IV. Βεβαίωση 

Ο υπογεγραμμένος, επίσημος κτηνίατρος, πιστοποιώ 
ότι το προαναφερόμενο κρέας πουλερικών πληροί τις α¬ 
παιτήσεις της οδηγίας 91/494/ ΕΟΚτου Συμβουλίου της 
26ης Ιουνίου 1991 σχετικά με τους όρους υγειονομικού ε¬ 
λέγχου που διέπουν τις ενδοκοινοτικές συναλλαγές και 
τις εισαγωγές νωπών κρεάτων πουλερικών από τρίτες χώ¬ 
ρες, καθώς και, επιπλέον, τις απαιτήσεις του άρθρου 3πα- 
ράγραφος Α σημείο 1 δεύτερο εδάφιο της ως άνω οδη¬ 
γίας, αν τα κρέατα προορίζονται για κράτος μέλος ή τμή¬ 
μα κράτους μέλους που έχει αναγνωρισθεί ως 
απαλλαγμένο από την ψευδοπανώλη των πτηνών. 

Έγινε στο/στη., την. 


(υπογραφή επισήμου κτηνιάτρου) 


(1) Νωπό κρέας πουλερικών είναι το νωπό κρέας που 
προέρχεται από τα ακόλουθα είδη : κότες, γαλοπούλες, 
φραγκόκοτες, πάπιες, χήνες, ορτύκια, περιστέρια, φα¬ 
σιανοί και πέρδικες που είναι κατοικίδια και δεν έχουν υ- 
ποστεί επεξεργασία δυνάμενη να εξασφαλίζει τη συντή¬ 
ρησή τους. Πάντως το κρέας που έχει υποστεί ψύξη θεω¬ 
ρείται νωπό. 

(2) Προαιρετικό 

(3) Για τα βαγόνια και τα φορτηγά ο αριθμός κυκλοφο¬ 
ρίας, για τα αεροπλάνα ο αριθμός πτήσης, για τα πλοία το 
όνομα και ενδεχομένως ο αριθμός του εμπορευματοκι¬ 
βωτίου 


ΜΕΡΟΣ Β' 

Τροποποίηση και συμπλήρωση του Προεδρικού 
Διατάγματος 56/1995 (Α' 45) 

Άρθρο 16 

(άρθρο Β οδηγίας 92/118/ ΕΟΚ) 

Στο άρθρο 26 του προεδρικού διατάγματος 56/1995 (Α' 
45), στην παράγραφο 1 του κεφαλαίου Ιτου παραρτήμα¬ 
τος Α, προστίθεται το ακόλουθο εδάφιο: 

«VIII. Το γάλα και τα προϊόντα με βάση το γάλα δεν πρέ¬ 
πει να προέρχονται από ζώνη επιτήρησης η οποία οριοθε- 
τείται δυνάμει του προεδρικού διατάγματος 36/1987 (Α' 
10) όπως μεταγενέστερα τροποποιήθηκε από το προε¬ 
δρικό διάταγμα 49/1992 (Α' 21), εκτός εάντο γάλα έχει πα¬ 
στεριωθεί (71,7°Ό επί 15 δευτερόλεπτα) υπό τον έλεγχο 
της Κτηνιατρικής Υπηρεσίας της Νομαρχιακής 
Αυτοδιοίκησης.» 

Άρθρο 17 

(άρθρο 1 οδηγίας 94/71/ ΕΟΚ) 

Το άρθρο 26 του προεδρικού διατάγματος 56/1995 (Α' 
45) τροποποιείται όπως παρακάτω: 

1. Στο παράρτημα Α κεφάλαιο I παράγραφος 1 : 

ί) στο στοιχείο β) ί), προστίθεται η ακόλουθη φράση : 
«εκτός εάν το γάλα προορίζεται για την παρασκευή τυ¬ 
ριού διάρκειας ωρίμανσηςτουλάχιστον δύο μηνών», 
ϋ) προστίθεται το ακόλουθο κείμενο: 

«το γάλα και τα προϊόντα με βάση το γάλα δεν πρέπει να 
προέρχονται από επιτηρούμενη ζώνη η οποία έχει οριο- 
θετηθεί δυνάμει του προεδρικού διατάγματος 36/1987 (Α' 
10), εκτός εάν το γάλα έχει υποστεί, υπό τον έλεγχο της 
αρμόδιας Κτηνιατρικής αρχής του Νομού, αρχική παστε¬ 
ρίωση (71 ,λ'Ό για 15 δευτερόλεπτα), την οποία ακολού¬ 
θησε : 

α) δεύτερη θερμική επεξεργασία με συνέπεια αρνητική 
αντίδραση στη δοκιμή υπεροξειδάσης, ή 
β) διαδικασία αποξήρανσης η οποία περιλαμβάνει θέρ¬ 
μανση ισοδύναμου αποτελέσματος προς τη θερμική επε¬ 
ξεργασία που προβλέπεται στο στοιχείο α), ή 
γ) δεύτερη επεξεργασία με την οποία μειώθηκε το ρΗ 
και διατηρήθηκε επί τουλάχιστον 1 ώρα κάτω του 6.» 

2. Στο παράρτημα Α κεφάλαιο III τμήμα Αη παράγραφος 
2 αντικαθίσταται από το ακόλουθο κείμενο : 

«2. Αμέσως μετά το άρμεγμα, το γάλα πρέπει να τοπο¬ 
θετείται σε καθαρό χώρο, διαρρυθμισμένο κατά τρόπον 
ώστε να αποφεύγεται οποιαδήποτε επιβλαβής επίδραση 
στην ποιότητά του. Εάντο γάλα δεν συλλέγεται εντός δύο 
ωρών από το τέλος του αρμέγματος, πρέπει να ψύχεται 
σε θερμοκρασία το πολύ 8°Ό σε περίπτωση καθημερινής 
συλλογής ή 6°0 εάν η συλλογή δεν είναι καθημερινή. 
Κατά τη μεταφορά του προς την εγκατάσταση επεξεργα¬ 
σίας ή/και μεταποίησης, η θερμοκρασία του γάλακτος 
που έχει ψυχθεί δεν πρέπει να υπερβαίνει τους 10°Ο, ε¬ 
κτός εάν το γάλα συλλέγεται εντός δύο ωρών από το τέ¬ 
λος του αρμέγματος. 

Για τεχνολογικούς λόγους που αφορούν την παρα¬ 
σκευή ορισμένων προϊόντων με βάση το γάλα, η Γενική 
Διεύθυνση Κτηνιατρικής του Υπουργείου Γεωργίας μπο¬ 
ρεί με απόφασή της να παρέχει παρεκκλίσεις από τις θερ¬ 
μοκρασίες που αναφέρονται στο πρώτο εδάφιο, εφόσον 
το τελικό προϊόν ανταποκρίνεται στα κριτήρια του πα¬ 
ραρτήματος Γ κεφάλαιο II.» 

3. Στο παράρτημα Α κεφάλαιο IV: 

α) ο τίτλος αντικαθίσταται ως εξής : 

«Προδιαγραφές που πρέπει να τηρούνται κατά τη συλ¬ 
λογή στην εκμετάλλευση παραγωγής, όσον αφορά την 
παραλαβή του νωπού γάλακτος, στην εγκατάσταση επε¬ 
ξεργασίας, ή μεταποίησης». 

β) παρεμβάλλεται η ακόλουθη φράση ως προοίμιο πριν 
από το Τμήμα Α: 

«Γία την τήρηση των προδιαγραφών αυτών, η εξέταση 
του νο)πού γάλακτος πραγματοποιείται βάσει αντιπροσω¬ 
πευτικού δείγματος της συλλογής κάθε εκμετάλλευσης 
παραγωγής, ξεχωριστά». 

γ) στο τμήμα Α σημεία 1 και 2, η υποσημείωση β) αντι¬ 
καθίσταται από το ακόλουθο κείμενο : 

«(β) Γεωμετρικός μέσος όρος που διαπιστώνεται σε πε¬ 
ρίοδο τριών μηνών, με τουλάχιστον μία δειγματοληψία 
μηνιαίως.» Αν το επίπεδο της παραγωγής παρουσιάσει 
σημαντικές εποχιακές διακυμάνσεις, σύμφωνα με την κοι¬ 
νοτική διαδικασία στα πλαίσια της Μόνιμης Κτηνιατρικής 
Επιτροπής να εξουσιοδοτηθούν να εφαρμόσουν διαφο¬ 
ρετική μέθοδο υπολογισμού των αποτελεσμάτων κατά 
την περίοδο όπου η γαλακτοφορία είναι σε χαμηλά επίπε¬ 
δα.» 

4. Στο παράρτημα Α κεφάλαιο IV το τμήμα Γ αντικαθί¬ 
σταται από το ακόλουθο κείμενο : 

«Γ. Το νωπό γάλα αιγοπροβάτων και βουβάλων πρέπει 
να ανταποκρίνεται στις ακόλουθες προδιαγραφές : 

1. εάν προορίζεται για την παρασκευή θερμικά επεξερ¬ 
γασμένου γάλακτος για την κατανάλωση ή για την παρα¬ 
σκευή προϊόντων με βάση το γάλα που έχει υποστεί επε¬ 
ξεργασία με θέρμανση: 


από 1ης Ιανουάριου από 1ης Δεκεμβρίου 
1995 1999 


περιεκτικότητα 
σε μικρόβια 
στους 30ο 
(ανά χιλιοστόλιτρο) 

(α) υπό την επιφύλαξη του αποτελέσματος της επανε¬ 
ξέτασης που θα γίνει σύμφωνα με το άρθρο 21 της 
Οδηγίας 92/46/ ΕΟΚ 

2. εάν προορίζεται για την παρασκευή προϊόντων με βά¬ 
ση νωπό γάλα, χρησιμοποιώντας μέθοδο που δεν περι¬ 
λαμβάνει ουδεμία θερμική επεξεργασία: 


από 1 ης Ιανουάριου από 1 ης Δεκεμβρίου 

1995 1999 

περιεκτικότητα <1.000.000 <500.000 

σε μικρόβια 

στους 30"Ο 

(ανά χιλιοστόλιτρο) 

5. Στο παράρτημα Β κεφάλαιο I σημείο 3, η εισαγωγική 
φράση αντικαθίσταται από το ακόλουθο κείμενο: 

«3. Στους χώρους αποθήκευσης των πρώτων υλών και 
των προϊόντων που αναφέρονται στο παρόν διάταγμα, ε¬ 
φαρμόζονται οι ίδιοι όροι με εκείνους του σημείου 2 στοι¬ 
χεία α) έως στ), εκτός από:» 

6. Στο παράρτημα Β κεφάλαιο II τμήμα Α, η παράγραφος 
3 αντικαθίσταται από το ακόλουθο κείμενο : 


«3. Οι χώροι εργασίας, τα εργαλεία και το υλικό πρέπει 
να χρησιμοποιούνται μόνον για την παρασκευή των προϊ- 
όντωνγιατα οποία χορηγήθηκε η έγκριση. 

Μπορούν, ωστόσο, να χρησιμοποιούνται ταυτόχρονα ή 
σε όιλλη στιγμή, για την παρασκευή άλλων τροφίμων για 
ανθρώπινη κατανάλωση ή άλλων προϊόντων διατροφής 
με βάση το γάλα, τα οποία προορίζονται για χρήση άλλη 
εκτός από την ανθρώπινη κατανάλωση, ύστερα από άδεια 
της αρμόδιας Κτηνιατρικής Αρχής, υπό τον όρο ότι οι ε¬ 
νέργειες αυτές δεν προκαλούν μολύνσεις των προϊόντων 
για τα οποία έχει χορηγηθεί η έγκριση.» 

7. Στο παράρτημα Β κεφάλαιο III, ο τίτλος αντικαθίστα¬ 
ται ως εξής: 

«Ειδικοί όροι έγκρισης των κέντρων συλλογής». 

8. Στο παράρτημα Β κεφάλαιο IV, ο τίτλος αντικαθίστα¬ 
ται ως εξής: 

«Ειδικοί όροι έγκρισης των κέντρων τυποποίησης.» 

9. Στο παράρτημα Β κεφάλαιο V, το στοιχείο α) αντικα¬ 
θίσταται από το ακόλουθο κείμενο : 

«α) εφόσον οι εργασίες αυτές πραγματοποιούνται στην 
εγκατάσταση, μια εγκατάσταση η οποία επιτρέπει να 
πραγματοποιείται καταλλήλως η αυτόματη πλήρίυση και 
κλείσιμο, μετά την πλήρωση, των δοχείων που προορίζο¬ 
νται για την πρώτη συσκευασία του θερμικά επεξεργα¬ 
σμένου γάλακτος για κατανάλωση και των προϊόντων με 
βάση το γάλα σε υγρή μορφή. Η απαίτηση αυτή δεν ισχύ¬ 
ει για τους κάδους, τα βυτία και τις μεγαλύτερες των τεσ¬ 
σάρων λίτρων προχτές συσκευασίες.. Η Γενική Διεύθυνση 
Κτηνιατρικής του Υπουργείου Γεωργίας, ύστερα από ει¬ 
σήγηση της αρμόδιας Κτηνιατρικής Υπηρεσίας της 
Νομαρχιακής Αυτοδιοίκησης μπορεί, με απόφασή της, 
στην περίπτωση περιορισμένης παραγωγής υγρού γάλα¬ 
κτος προς πόση, να επιτρέπει εναλλακτικές μεθόδους, 
που χρησιμοποιούν μέσα πλήρωσης και κλεισίματοςτα ο¬ 
ποία δεν είναι αυτόματα, με την επιφύλαξη ότι οι μέθοδοι 
αυτές παρέχουν ισοδύναμες υγειονομικές εγγυήσεις.» 

10. Στο παράρτημα Β κεφάλαιο V στοιχείο β), η μνεία 
«στις περιπτώσεις που προβλέπονται στα κεφάλαια III και 
IV του παραρτήματος Α», αντικαθίσταται από τη μνεία 
«σπς περιπτώσεις που προβλέπονται στα κεφάλαια III και 
IV», 

11. Στο παράρτημα Β κεφάλαιο V το στοιχείο στ) αντι¬ 
καθίσταται από το ακόλουθο κείμενο : 

«στ) 1. Για τις εγκαταστάσεις επεξεργασίας, μηχανήμα¬ 
τα θερμικής επεξεργασίας γάλακτος εγκεκριμένα ή επι¬ 
τρεπόμενα από την αρμόδια Κτηνιατρική Αρχή, τα οποία 
περιλαμβάνουν: 

- αυτόματο ρυθμιστή της θερμοκρασίας, 
καταγραφικό θερμόμετρο, 

αυτόματο σύστημα ασφαλείας που αποκλείει την ανε¬ 
παρκή θέρμανση 

- κατάλληλο σύστημα ασφαλείας που αποκλείει την α¬ 
νάμειξη γάλακτος που έχει υποστεί θερμική επεξεργασία, 
με γάλα που δεν έχει θερμανθεί επαρκώς, 

- αυτόματο σύστημα καταγραφής του συστήματος α¬ 
σφαλείας που αναφέρεται στην προηγούμενη περίπτω¬ 
ση, ή διαδικασία ελέγχου της αποτελεσματικότητας του 
εν λόγω συστήματος. 

Ωστόσο, οι αρμόδιες αρχές όπως αυτές ορίζονται στο 
άρθρο 3 παράγραφος 4 του προεδρικού διατάγματος 
420/1993 {Α’ 179) μπορούν να επιτρέπουν, στα πλαίσια 
της έγκρισης των εγκαταστάσεων, διαφορετικούς εξο- 


<3.000.000 < 1.500.000 (α) 

πλισμούς που επιτρέπουν να εξασφαλίζονται ισοδύναμες 
επιδόσεις με τις ίδιες υγειονομικές εγγυήσεις. 

2. Για τις εγκαταστάσεις μεταποίησης, εφόσον οι εργα¬ 
σίες αυτές πραγματοποιούνται στην εγκατάσταση, εξο¬ 
πλισμός και τεχνική για τη θέρμανση, το θέρμισμα ή τη 
θερμική επεξεργασία, που ανταποκρίνονται στις απαιτή¬ 
σεις υγιεινής.» 

12. Στο παράρτημα Β κεφάλαιο VI, το σημείο 3 αντικαθί¬ 
σταται από το ακόλουθο κείμενο : 

«3. Το υλικό, τα δοχεία και οι εγκαταστάσεις που έρχο¬ 
νται σε επαφή με το γάλα ή τα προϊόντα με βάση το γάλα 
ή άλλες φθαρτές πρώτες ύλες κατά την παραγωγή, πρέ¬ 
πει να καθαρίζονται και, εφόσον είναι απαραίτητο, να α- 
πολυ μαίνονται, τηρώντας τις αρχές του άρθρου 14παρά- 
γραφος 1, όσον αφορά τη συχνότητα και τις μεθόδους.» 

13. Στο παράρτημα Β κεφάλαιο VI, το σημείο 4 αντικαθί¬ 
σταται από το ακόλουθο κείμενο: 

«4. Οι χώροι επεξεργασίας πρέπει να καθαρίζονται, τη¬ 
ρώντας τις αρχές του άρθρου 14παράγραφος 1, όσον α¬ 
φορά τη συχνότητα και τις μεθόδους.» 

14. Στο παράρτημα Γ κεφάλαιο I τμήμα Α παράγραφος 

2 δεύτερο εδάφιο πρώτη φράση, παρεμβάλλεται η λέξη 
«αγελάδας» μετά τις λέξεις «νωπό γάλα». 

15. Στο παράρτημα Γ κεφάλαιο I τμήμα Α παράγραφος 

3 στοιχείο α), η πρώτη περίπτωση αντικαθίσταται από το 
ακόλουθο κείμενο: 

« η περιεκτικότητα σε μικρόβια του νωπού γάλακτος, ε¬ 
φόσον αυτό δεν έχει υποστεί επεξεργασία στο διάστημα 
των 36 ωρών μετά τηνπαραλαβήτου στους 30"Ο, αμέσως 
πριν από τη θερμική επεξεργασία, δεν υπερβαίνει τις 
300.000 /χιλιοστόλιτρο, εάν πρόκειται για γάλα αγελά¬ 
δας.» 

16. Στο παράρτημα Γ κεφάλαιο I τμήμα Α παράγραφος 

4 στοιχείο δ), προστίθεται η ακόλουθη φράση : 

«Τ ο παστεριωμένο γάλα μπορεί να παραχθεί υπάτους ί¬ 
διους όρους, από νωπό γάλα που έχει υποστεί μόνο αρχι¬ 
κό θέρμισμα.» 

17. Στο παράρτημα Γ κεφάλαιο I τμήμα Β, η παράγρα¬ 
φος 1 αντικαθίσταται απότο ακόλουθο κείμενο : 

«1.0 ασκών την εκμετάλλευση ή ο διαχειριστής της ε¬ 
γκατάστασης μεταποίησης πρέπει να λαμβάνει όλα τα α¬ 
ναγκαία μέτρα για να διασφαλίζεται ότι το νωπό γάλα υ- 
φίσταται θερμική επεξεργασία, ή ότι χρησιμοποιείται, εάν 
πρόκειται για προϊόντα «νωπού γάλακτος», 

το ταχύτερο δυνατό μετά την παραλαβή του, εάν το 
γάλα δεν έχει καταψυχθεί, 

- εντός 36 ωρών από την παραλαβή του, εάν το γάλα έ¬ 
χει διατηρηθεί σε θερμοκρασία που δεν υπερβαίνει τους 
6 ° 0 , 

- εντός 48 ωρών από την παραλαβή του, εάντο γάλα έ¬ 
χει διατηρηθεί σε θερμοκρασία ίση ή κατώτερη από 4“Ο, 

- εντός 72 ωρών για το γάλα βουβάλων και αιγοπροβά¬ 
των. 

Γ ια τεχνολογικούς λόγους που αφορούν την παραγωγή 
ορισμένων προϊόντων με βάση το γάλα, η Γενική 
Διεύθυνση Κτηνιατρικής του Υπουργείου Γεωργίας, με α¬ 
πόφασή της, μπορεί να επιτρέπει υπέρβαση του χρόνου 
και της θερμοκρασίας που αναφέρεται στις προηγούμε¬ 
νες περιπτώσεις. 

Η αρμόδια αρχή, όπως αυτή ορίζεται στο άρθρο 3 παρ.4 
του προεδρικού διατάγματος 420/1993 (Α' 179), ενημε¬ 


ρώνει την Επιτροπή για τις παρεκκλίσεις αυτές, καθώς και 
για τους τεχνολογικούς λόγους που τις αιτιολογούν.» 

18. Στο παράρτημα Γ κεφάλαιο I τμήμα Β σημείο 3 στοι¬ 
χείο α), το σημείο ϊ) αντικαθίσταται από το ακόλουθο κεί¬ 
μενο : 

«ί) να προέρχεται από νωπό γάλα το οποίο, εάν δεν έχει 
υποβληθεί σε επεξεργασία εντός 36 ωρών από την παρα¬ 
λαβή του στην εγκατάσταση, να περιέχει, πριν από το θέρ- 
μισμα, το πολύ 300.000 μικρόβια ανά χιλιοστόλιτρο, 
στους 30 ”0, εάν πρόκειται για γάλα αγελάδας.» 

19. Στο παράρτημα Γ κεφάλαιο II τμήμα Α: 

- στον πίνακα της παραγράφου 1, ένδειξη «ΒαΙιτιοηβΙΙθ 
ερρ.», στήλη «προδιαγραφή», οι δύο ενδείξεις «Απουσία 
σε 25 γραμμάρια (γ)» αντικαθίστανται από «Απουσία σε 1 
γραμμάριο», 

- στην παράγραφο 2, τα δύο τελευταία εδάφια αντικα¬ 
θίστανται από το ακόλουθο κείμενο : 

«Επιπλέον, όσον αφορά τα τυριά νωπού γάλακτος και 
θερμισμένου γάλακτος και τα μαλακά τυριά, οποιαδήπο¬ 
τε υπέρβαση της προδιαγραφής Μ πρέπει να συνεπάγε¬ 
ται έρευνα για τυχόν παρουσία εντεροτοξινογόνων στε¬ 
λεχών του δίαρύγίοοοοευε αυτουε ή της ΕεσΜβποΝα σοϋ 
για τα οποία υπάρχει υπόνοια ότι είναι παθογόνα και επι¬ 
πλέον, εφόσον είναι απαραίτητο, έρευνα για τυχόν πα¬ 
ρουσία σταφυλοκοκκικών τοξινών στα προϊόντα αυτά 
σύμφωνα με μέθοδο καθοριζόμενη με τη κοινοτική διαδι¬ 
κασία του άρθρου 31 της Οδηγίας 92/46/ ΕΟΚ στα πλαί¬ 
σια της Μόνιμης Κτηνιατρικής Επιτροπής. Η ανίχνευση 
των προαναφερόμενων στελεχών ή/και η παρουσία στα¬ 
φυλοκοκκικής εντεροτοξίνης συνεπάγεται την απόσυρση 
όλων των υπόπτων παρτίδων από την αγορά. Στην περί¬ 
πτωση αυτή, η αρμόδια αρχή ενημερώνεται για τα αποτε¬ 
λέσματα που λαμβάνονται κατ’ εφαρμογή του άρθρου 14 
παράγραφος 1 δεύτερο εδάφιο πέμπτη περίπτωση του 
παρόντος διατάγματος, καθώς και για τις ενέργειες που 
γίνονται για την απόσυρση των ύποπτων παρτίδων και για 
τις διορθωτικές διαδικασίες που εισάγονται στο σύστημα 
εποπτείας της παραγωγής.» 

20. Στο παράρτημα Γ κεφάλαιο II τμήμα Α παράγραφος 
4, η εισαγωγική φράση αντικαθίσταται από το ακόλουθο 
κείμενο: 

«Επιπλέον, τα προϊόντα με βάση το γάλα σε υγρή ή ζε- 
λατινώδη μορφή που έχουν υποστεί επεξεργασία υΗΤ ή 
αποστείρωση και προορίζονται να διατηρηθούν σε θερ¬ 
μοκρασία περιβάλλοντος πρέπει, μετά από επώαση δεκα¬ 
πέντε ημερών στους 30°0, να ανταποκρίνονται στις ακό¬ 
λουθες προδιαγραφές :«. 

21. Στο παράρτημα Γ κεφάλαιο III σημείο 3, προστίθεται 
η ακόλουθη πρόταση: 

«Η Γενική Διεύθυνση Κτηνιατρικής του Υπουργείου 
Γεωργίας, ύστερα από εισήγηση της οικείας Κτη¬ 
νιατρικής Υπηρεσίας της Νομαρχιακής Αυτοδιοίκησης, 
μπορεί, με απόφασή της. στην περίπτωση περιορισμένης 
παραγωγής, να επιτρέπει το μη αυτόματο κλείσιμο, εφό¬ 
σον παρέχονται ισοδύναμες υγειονομικές εγγυήσεις.» 

22. Στο παράρτημα Γ κεφάλαιο III σημείο 4. το δεύτερο 
εδάφιο αντικαθίσταται από το ακόλουθο κείμενο: 

«Το κλείσιμο πρέπει να γίνεται στην εγκατάσταση όπου 
έγινε η τελευταία θερμική επεξεργασία του γάλακτος για 
κατανάλωση ή/και των προϊόντων με βάση το γάλα σε υ¬ 
γρή μορφή, αμέσως μετά την πλήρωση, με τη βοήθειασυ- 



4262 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


οχήματος κλεισίματος που να εξασφαλίζει την προστασία 
του γάλακτος από βλαπτικές επιδράσεις του περιβάλλο¬ 
ντος στα χαρακτηριστικά του γάλακτος. Το σύστημα κλει¬ 
σίματος πρέπει να είναι σχεδιασμένο κατά τέτοιο τρόπο 
ώστε, μετά το άνοιγμα, να είναι προφανές και εύκολα ε¬ 
λεγχόμενο το γεγονός ότι έχει ανοιχθεί.». 

23. Στο παράρτημα Γ κεφάλαιο ΙΙΙ,το σημείο 5 αντικαθί¬ 
σταται από το ακόλουθο κείμενο : 

,<5. Για λόγους ελέγχου, ο ασκών την εκμετάλλευση ή ο 
διαχειριστής της εγκατάστασης πρέπει να αναγράφει εμ- 
φανώς και κατά τρόπο ευανάγνωστο, επάνω στην πρώτη 
συσκευασία του θερμικά επεξεργασμένου γάλακτος και 
των προϊόντων με βάση το γάλα σε υγρή μορφή, εκτός α¬ 
πό τα στοιχεία που προβλέπονται στο κεφάλαιο IV: 

- το είδος της θερμικής επεξεργασίας στην οποία έχει 
υποβληθεί το γάλα, 

- κάθε ευκρινή ή κωδικοποιημένη ένδειξη, που επιτρέ¬ 
πει τον προσδιορισμό της ημερομηνίας της τελευταίας 
θερμικής επεξεργασίας, 

- για το παστεριωμένο γάλα, τη θερμοκρασία στην ο¬ 
ποία πρέπει να αποθηκεύεται το προϊόν. 

Είναι δυνατόν οι ενδείξεις αυτές να μην εμφανίζονται 
στις γυάλινες φιάλες που προορίζονται να επαναχρησι- 
μοποιηθούν και αναφέρονται στο άρθρο 11 του Κώδικα 
Τροφίμων και Ποτών που κωδικοποιήθηκε με την απόφα¬ 
ση του Υπουργού Οικονομικών αρ. 1100/1987 {Β 788).» 

24. Στο παράρτημα Γ κεφάλαιο IV τμήμα Α σημείο 1, το 
τελευταίο εδάφιο αντικαθίσταται από το ακόλουθο κείμε¬ 
νο : 

«Σε περίπτωση που μικρά προϊόντα φέρουν ατομική 
πρώτη συσκευασία και εν συνεχεία έχουν συσκευασθεί 
μαζί, ή σε περίπτωση που οι μικρές ατομικά συσκευασμέ¬ 
νες αυτές μερίδες πωλούνται στον τελικό καταναλωτή, 
αρκεί το σήμα καταλληλότητας να τίθεται στη συνολική 
τους δεύτερη συσκευασία.». 

25. Στο παράρτημα Γ κεφάλαιο IV τμήμα Α παράγραφος 
3 στοιχείο α): 

α) προστίθεται το ακόλουθο σημείο : 
πί) είτε: 

- στο άνω μέρος το όνομα ή τα αρχικά της χώρας απο¬ 
στολής με κεφαλαία, συγκεκριμένα για την Κοινότητα, οι 
χαρακτήρες: 

Β - ΩΚ Ό - ΕΙ_ - Ε - Ρ - ΙΗΕ -1 -1_ - ΝΕ - Ρ - υΚ, 

-στο κέντρο, αναφορά του σημείου όπου αναγράφεται 
ο αριθμός έγκρισης της εγκατάστασης, 

- στο κάτω μέρος, ένα από τα ακόλουθα αρχικά : ΟΕΕ - 
ΕΟΡ - ΕννΟ - ΕΟΚ - ΕΕ6 - ΕΕΟ.». 

β) προστίθεται η ακόλουθη φράση ως δεύτερο εδάφιο: 
«Στηνπερίτττωση των φιαλών, συσκευασιών και δοχείων 
που αναφέρονται στο άρθρο 11 του Κώδικα Τροφίμων και 
Ποτών, που κωδικοποιήθηκε με την απόφαση του 
Υπουργού Οικονομικών αρ. 1100/1987 (Β' 788), το σήμα 


καταλληλότητας περιλαμβάνει μόνο τα αρχικά της χώρας 
αποστολής καιτον αριθμό έγκρισης της εγκατάστασης». 

26. Στο παράρτημα Γ κεφάλαιο IV τμήμα Α παράγραφος 
3 στοιχείο β) διαγράφεται το τελευταίο εδάφιο. 

27. Στο παράρτημα Γ κεφάλαιο IV τμήμα Α, προστίθεται 
η ακόλουθη παράγραφος: 

«4. Για να ληφθεί υπόψη η διάθεση των υπαρχουσών 
πρώτων και δεύτερων συσκευασιών, η θέση του σήματος 
καταλληλότητας στις πρώτες και δεύτερες συσκευασίες 
είναι υποχρεωτική μόνο από την 1η Ιανουάριου 1996. Οι 
ενδείξεις που περιλαμβάνονται στο σήμα καταλληλότη¬ 
τας πρέπει να αναφέρονται στο εμπορικό συνοδευτικό έγ¬ 
γραφο που προβλέπεται στο άρθρο 5 σημείο 8 και στο άρ¬ 
θρο 7 παράγραφος Α σημείο 9 τελευταίο εδάφιο του πα¬ 
ρόντος διατάγματος.» 

28. Στο παράρτημα Γ κεφάλαιο V παράγραφος 7, προ¬ 
στίθεται η ακόλουθη φράση: 

«και να επιτρέψουν και μεγίστη διακύμανση +2°0 κατά 
τις παραδόσεις στα λιανικό εμπόριο.». 

Αρθρο 18 

(άρθρο 2 της οδηγίας 92/116, παράγραφοι 3 ) 
Τροποποιούμενες διατάξεις 

1. Στο άρθρο 4, παράγραφος 4, περίπτωση ί), του προε¬ 
δρικού διατάγματος 11/1995 (Α' 5), προστίθεται δεύτερο 
εδάφιο με το ακόλουθο κείμενο: 

“Οι διατάξεις του κεφαλαίου XII, σημείο 68 του προε¬ 
δρικού διατάγματος 291/1996 (Α' 201), για τη σήμανση 
καταλληλότητας των μεγάλων συσκευασιών, εφαρμόζε¬ 
ται κατ’ αντιστοιχία (τηυΐαΐίδ πηυΐΗηάίδ) στο κρέας μικρών 
αγρίων θηραμάτων." 

Άρθρο 19 

(άρθρα 2 οδηγίας 93/121/ ΕΟΚ και 8 οδηγίας 92/118/ 
ΕΟΚ και 2 οδηγίας 94/71/ ΕΟΚ) 

Έναρξη ισχύος 

Από την έναρξη ισχύος του παρόντος διατάγματος κα- 
ταργείται το προεδρικού διάταγμα 85/1994 (Α' 64). 

Η ισχύς του παρόντος διατάγματος αρχίζει από την 1η 
Ιανουάριου 1995 εκτός του άρθρου 16 που αρχίζει από 
την 1η Ιανουάριου 1994, του άρθρου 17 που αρχίζει από 
την 1η Ιουλίου 1995 και του άρθρου 17 παράγραφος 3 
στοιχείο β) που αρχίζει από την 1η Ιουλίου 1997. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος προεδρικού διατάγματος. 

Αθήνα, 22 Μάίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΓΓΟΙ 

ΕΘΝ. ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

ΠΑΝ. ΠΑΠΑΝΤΩΝΙΟΥ ΒΑΣ. ΓΕΡΑΝΙΔΗΣ 

